laion/Wikipedia-Exotic huggingface dataset:
קיילסטיבנטוס

קיילסטיבנטוס (שם מדעי: Caelestiventus; פירוש השם: "רוח שמיימית") הוא סוג של פטרוזאור הקרוב לדימורפודון, אשר התקיים בטריאס העליון שלפני 208 מיליון שנה. הוא התגלה בתצורת אבן חול נוגט (אנ') שבצפון-מזרח יוטה בחפירות בשנת 2007. הוא נקרא בשם בשנת 2018. הקיילסטיבנטוס הוא הפטרוזאור הלא-פטרודקטילי היחיד שנמצא באזורי מדבר. שאר המעופפים הקדומים נמצאו באזורים לחים יותר. בניגוד לרוב מאובני הפטרוזאורים של הטריאס הוא התגלה כשלד כמעט שלם, מה שמאפשר לדעת עליו פרטים רבים. הוא היה בעל גולגולת מוצקה וארוכה באורך 17.8 סנטימטרים ומוטת כנפיו הגיעה לאורך 1.5 מטר, מה שהופך אותו לאחד מגדולי הפטרוזאורים של הטריאס. במראהו דמה מאוד לדימורפודון מתור היורה והיה בעל לסת עליונה חלולה כמו מקור קלאו או טוקן וגבוהה. לסת זו הכילה מספר רכסים. הפטרוזאור היה בעל מערכת לסתות בעלות שלושה סוגי שיניים המעוצבות בצורה מחודדת במרכז המקור, שיניים נמוכות וחזקות בקצה ושיניים ארוכות ודקות בקצוות המקור. מבנה זה מרמז שהיה אוכל בשר. בתקופה זו חיו ביוטה מספר דינוזאורים קטנים עד בינוניים, דמויי-תנינאים וזוחלים דומים. ככל הנראה הוא צד זוחלים קטנים וכן חסרי חוליות, אך לא דגים מאחר שחי בתנאי מדבר. הלסתות המוזרות נועדו להרוג ביעילות טרף. מדיה וקבצים בנושא קיילסטיבנטוס בוויקישיתוף
דימורפודונטיים

דימורפודונטיים (שם מדעי: Dimorphodontidae) היא משפחה של פטרוזאורים פרימטיביים, אשר חיו בין הטריאס העליון ליורה התחתון לפני 182–208 מיליון שנה. לא כל החוקרים רואים בקבוצה זו משפחה ויש הרואים בה ענף בשם "Dimorphodontia". ענף זה הוגדר ב-1870 בידי החוקר הבריטי הארי סיילי. משפחה זו נחשבת לקרובה רחוקה של הרמפורינקוסיים, והשתייכה בעבר לקבוצה הפרפילטית Rhamphorhynchoidea. משפחה זו כוללת בעיקר את הסוג דימורפודון, שעל שמו קרויה המשפחה. לצידו שויכו גם הפטיינוזאורוס הקדום וכמה חוקרים משייכים לפה גם את הסוג Parapsicephalus הדומה לרמפורינקוס, ולעיתים משויך למשפחה זו. בשנת 2018 שויך למשפחה גם הקיילסטיבנטוס שהתגלה במדבר של יוטה. משפחה זו כוללת מינים שהגיעו למוטת כנפיים עד אורך מטר וחצי והיו קרובי הפטרודקטיליים המאוחרים יותר. הם היו בעלי לסתות מוארכות בעלות שיניים רבות ונראה שהיו ציידי זוחלים קטנים ולא רק דגים. קיילסטיבנטוס (Caelestiventus) דימורפודון (Dimorphodon) Parapsicephalus? פטיינוזאורוס (Peteinosaurus)? מדיה וקבצים בנושא דימורפודונטיים בוויקישיתוף דימורפודונטיים, באתר האנציקלופדיה של החיים (באנגלית) דימורפודונטיים, באתר GBIF (באנגלית)
ג'ורטירנט

ג'ורטירנט (שם מדעי: Juratyrant; פירוש השם: "עריץ היורה") הוא סוג של דינוזאור דמוי טירנוזאור, אשר חי ביורה העליון של אירופה שלפני 149 מיליון שנה. המאובנים שלו התגלו ב-1984 בתצורות Kimmeridge Clay שבדורסט, דרום אנגליה. המאובנים כללו שלד חלקי ובו חוליות גב, חוליות זנב, אגן ועצמות גפיים, אך ללא גולגולת. הוא שויך תחילה לסוג סטוקסוזאורוס (Stokesosaurus) אך הופרד והוגדר בסוגו ב-2013. בסוג נכלל מין אחד, Juratyrant langhami. הג'ורטירנט הגיע לאורך 2.5 מטר ומבנה גופו רמז על כך שהיה טורף דו-רגלי בעל קרבה לטירנוזאוריים המאוחרים יותר. הוא משויך כיום למשפחה פרוצרטוזאוריים (אם כי יש המתנגדים לכך) או אולי לסטוקסוזאוריים, ונחשב קרוב לסינוטירנוס, הפרוצרטוזאורוס וקרוב מעט גם לאאוטירנוס מהקרטיקון. מבנה הזרועות שלו היה קטן יחסית ולסתותיו הארוכות עוצבו לנגוס בחוזקה ומרמז על כך שהתפתח להתמודד בעיקר עם טרף גדול ומשוריין. מדיה וקבצים בנושא ג'ורטירנט בוויקישיתוף ג'ורטירנט, באתר האנציקלופדיה של החיים (באנגלית)
דגל קטר

דגל קטר (בערבית: علم قطر) הוא דגלה הלאומי של קטר. לדגל יחס של 11:28, היחיד שרוחבו יותר מכפול מאורכו. הוא בצבע ערמון עם רצועה לבנה רחבה משוננת (עם תשע פינות) בצד התורן. הצבע הלבן בדגל מסמל את השלום, ואילו צבע הערמון מסמל את הדם במלחמות שהיו נחלתה של קטר במשך שנים רבות, ובמיוחד במחציתה השנייה של המאה ה-19. ישנה נטייה לבלבל בין הדגל של קטר ושל בחריין, אולם בדגל בחריין הצבע הוא אדום (ולא ערמון) ובקצה הרצועה האדומה קיימים חמישה קצוות משוננים (ולא תשעה), המייצגים את חמשת עמודי האסלאם. הדגל אומץ ב-9 ביולי 1971, זמן קצר לפני שקטר קיבלה את עצמאותה מבריטניה. סמל קטר המנון קטר מדיה וקבצים בנושא דגל קטר בוויקישיתוף דגל קטר, באתר דגלי העולם (באנגלית) דגל קטר, באתר אנציקלופדיה בריטניקה (באנגלית) ערך זה הוא קצרמר בנושא סמלים ובנושא קטר. אתם מוזמנים לתרום לוויקיפדיה ולהרחיב אותו.
פציהאינה

פציהאינה (שם מדעי: Pachyaena; מילולית: "צבוע עבה") הוא סוג של יונק פרסתן מסדרת המזוניכידים, אשר חי בפלאוגן של אסיה ואירופה ובהמשך גם עבר לאמריקה הצפונית על גשר יבשתי. הוא חי במשך הפלאוגן והאאוקן המוקדם. המאובנים של הפציהאינה התגלו במספר אזורים, ברובם הגדול בויומינג, ארצות הברית אך גם במונגוליה. לעיתים רבות הוא נמצא לצד מזוניכידים אחרים. הוא תואר לראשונה ב-1874 בידי החוקר אדוארד דרינקר קופ. הוא קיבל את שמו עקב מבנה הלסתות הגדולות שלו שדמו לאלה של צבוע. הם עזרו לבעליהם לפצח עצמות ומזון קשוח דומה. התגלו 5 מינים בסוג זה. הפציהאינה היה מהגדולים שבטורפים היונקים בתקופתו. המינים הקדומים כמו P. gracilis היו בגודל של זאב ערבות במשקל 24 קילוגרם, אך המאוחרים יותר היו גדולים בהרבה. ממדי המין P. ossifraga הגיעו ל-56.9 קילוגרם והגדול מכולם, P. gigantea הגיע למשקל 129 עד 396 קילוגרם על פי אומדנים משתנים. יונק זה היה טורף-על שבדומה לצבועים צד חיות גדולות או לחלופין ניזון מנבלות ובזז טרף לטורפים אחרים מהירים ממנו. פציהאינה לצד הפלודקטוס (Hapalodectes) מדיה וקבצים בנושא פציהאינה בוויקישיתוף פציהאינה, באתר האנציקלופדיה של החיים (באנגלית) פציהאינה, באתר GBIF (באנגלית)
סינוניקס

סינוניקס (שם מדעי: Sinonyx; מילולית: "טופר סין") הוא סוג של יונק מסדרת המזוניכידים, שחי באזור סין במהלך סוף הפלאוקן שבתחילת הקנוזואיקון לפני 56 מיליון שנים מהיום. המאובנים שלו התגלו במחוז אנחווי. סוג זה תואר ב-1995 וכלל מין יחיד - Sinonyx jiashanensis. פרסתן זה היה אחד הראשונים שבבני סדרת המזוניכידים, ממנה התפתחו אולי מכפילי הפרסה והלווייתנאים. עם זאת חלק מהחוקרים מעריכים שהוא השתייך לסדרת הקונדילרסים. הוא הגיע לאורך של מטר וחצי ומשקל של 50 ק"ג, בערך כמו זאב אפור מודרני, אך במקום טפרים היו כפות רגליו מכוסות בפרסות. הוא היה בעל גולגולת ארוכה עם 44 שיניים (באופן דומה למרבית היונקים) שכללו שורות של שיניים טוחנות נמוכות וחזקות לאורך הלסת. בקדמת הלסת בלטו זוג ניבים ארוכים מכל צד של הלסת. הלסתות היו בעלות שרירים חזקים מאוד שהיו יכולים לנשוך בעוצמה רבה. בעבר נחשב הסינוניקס לקרוב לאנדרוסארכוס, אך בהמשך התברר שהאנדרוסארכוס שייך למכפילי פרסה הנחשבים לאבות הלווייתנים, לצד ההיפופוטמיים והאנטלודונטיים. מבנה הגוף של הסינוניקס מזכיר מאוד את אבות הלווייתנים כמו האמבולוצטוס והפקיצטוס, בייחוד במבנה הלסתות ומבנה האוזן. ייתכן שהוא היה מהמזוניכידים שהתפתחו למכפילי פרסה דומים לאנדרוסארכוס. הוא ניזון מנבלות או שצד ממארב טרף איטי. מבנה גופו לא הותאם למרדף אחרי טרף. מדיה וקבצים בנושא סינוניקס בוויקישיתוף סינוניקס, באתר GBIF (באנגלית)
סשה לוס

אלכסנדרה "סשה" אלכסייבנה לוס (ברוסית: Александра "Саша" Алексеевна Лусс; נולדה ב-6 ביוני 1992) היא שחקנית ודוגמנית צמרת רוסיה. החל מינואר 2015 נחשבת לאחת הדוגמניות הפופולריות ביותר לפי models.com. הצטלמה ללוח השנה של פירלי 2015 והיא נחשבת לפנים של קו דיור ביוטי, כמו גם קרולינה הררה. אלכסנדרה לוס נולדה ב-6 ביוני 1992 בעיר מגדן, רוסיה. בשנת 2007 עברה עם משפחתה למוסקבה, חיה תקופה ארוכה בקוטוזובסקי פרוספקט. גדלה במשפחה של הרופאים: אביה (אלכסיי לוס) רופא, אמה (מריה לוס) עבדה כגסטרואנטרולוגית, אבל עם המעבר למוסקבה שינתה מקצוע והפכה לעיתונאית ותחקירנית ועבדה בערוץ NTV. מילדות, הוריה הביאו ספרים לסשה והחדירו בה אהבה לספרות. מאז אלכסנדרה קוראת לפחות ספר אחד ביום. לסשה יש אחות, סופיה, מנישואיו הראשונים של אביה, תסריטאית, שגרה בלונדון, לסשה יש גם שלושה כלבים וחתול, שמשפחתה של סשה חילצה מהרחוב. בילדותה השתתפה בתחרויות ריקוד שונות. התעניינה בציור, ספרות, קולנוע ומוזיקה. בשנת 2007 החלה לעבוד בחברת Avant Models. בשנת 2007 היא נכנסה למסלול ההליכה בתוכנית קולקציית אביב-קיץ של אלנה אחמדולינה. בשנת 2012 היא כיכבה בקטלוג בוהמי. התמונות נבחרו לקטלוג של המותג, ואחריו הבחין בה קרל לגרפלד שהזמין את הדוגמנית לקחת חלק בתצוגה של קולקציית סתיו-חורף של שאנל. בשנת 2014 היא כיכבה בלוח השנה של פירלי. היא השתתפה בצילומים לעטיפת הגיליון החגיגי של ווג איטליה בספטמבר לכבוד חגיגות 50 שנה למגזין. בשנת 2017 החלה את הקריירה שלה כשחקנית. היא כיכבה בסרטו של לוק בסון "ולריאן ועיר אלף הכוכבים", אשר מבוסס על סדרת הקומיקס הצרפתית "ולריאן ולורלין" מאת פייר כריסטין וז'אן קלוד מז'יר; בסרט, גילמה לוס את תפקיד הנסיכה ליחו-מינה. בשנת 2019 גילמה את התפקיד הראשי בסרט הפעולה של לוק בסון "אנה". בשנת 2022 שיחקה בדמותה של ג'יימי דקר במותחן הפעולה "הורסת בלי חשבון" בבימויו של הבמאי הספרדי לואיס פרייטו. היא נכנסה ללימודים באוניברסיטת קיימברידג' במחלקה לתולדות הספרות. מדיה וקבצים בנושא סשה לוס בוויקישיתוף סשה לוס באתר FMD סשה לוס באתר Models.com סשה לוס באתר Supermodels.nl סשה לוס באנציקלופדיה של האופנה סשה לוס, ברשת החברתית אקס (טוויטר) סשה לוס, ברשת החברתית אינסטגרם סשה לוס, ברשת החברתית VK סשה לוס, במסד הנתונים הקולנועיים IMDb (באנגלית) סשה לוס, באתר Rotten Tomatoes (באנגלית) סשה לוס, באתר Metacritic (באנגלית) סשה לוס, במסד הנתונים הקולנועיים KinoPoisk (ברוסית) "5 фактов о модели Саше Лусс из первых уст". Marie Claire (ברוסית). נבדק ב-2017-06-10.
לקסוס CT

לקסוס CT (ביפנית: レクサス・CT, באנגלית: Lexus CT, קרויה גם: לקסוס CT200h) היא מכונית משפחתית סוב-קומפקטית והיברידית מסוג "כלי רכב חשמלי היברידי" (אנ') מתוצרת חטיבת רכבי היוקרה לקסוס, בבעלות יצרנית הרכב היפנית טויוטה אשר מיוצרת משנת 2011 ביפן. דגמי "לקסוס CT" מיוצרים ברמות גימור מהודרות. ב-2013 עבר הדגם מתיחת פנים ראשונה (לדגמי 2014) ובשנת 2017 מתיחת פנים שנייה. דגמי "לקסוס CT" משווקים ביפן מינואר 2011, ובארצות הברית שווקו ממרץ 2011 – מאי 2017. 5 דלתות - האצ'בק. 5 נוסעים. מנוע קדמי הכולל מנוע בנזין ומנוע חשמלי. סוג הנעה: הנעה קדמית. סוללה: סוללת ניקל מתכת-הידריד. קיבולת מכל דלק - 45 ליטר. נפח תא מטען אחורי: 373 / 975 ליטר. מבחני בטיחות - 5 כוכבים (מתוך 5) (שנת 2011) בארגון להערכת בטיחות של כלי רכב יורו NCAP (באנגלית: "European New Car Assessment Programme"). תאוצה בין 0–100 קמ"ש היא 10.3 שניות. "CT 200h". "version L". "F Sport". "version C". מדיה וקבצים בנושא לקסוס CT בוויקישיתוף אתר האינטרנט הרשמי של לקסוס CT (באנגלית בריטית) לקסוס CT, סרטון באתר יוטיוב "לקסוס CT" toyota.co.jp/en/news "לקסוס CT200" mook.u-car.com.tw/mook לקסוס CT200h – מבחן דרכים (מתיחת פנים) אוטו (מגזין) בן חסון, 30 במאי 2018 "לקסוס CT200h" הצ'בק lexusenthusiast.com/2017/06/14/lexus-announces-updated-2018-ct-200h-hatchback "לקסוס CT200h" הצ'בק newsroom.lexus.eu/the-refreshed-ct-200h מבחני בטיחות לדגם "לקסוס CT", שנת 2011 euroncap.com/it/results/lexus/ct200h
גוואדלופה (נהר)

נהר גוואדלופה (באנגלית: Guadalupe River) הוא נהר שאורכו כ-370 ק"מ, הזורם בטקסס שבארצות הברית. זרימת הנהר היא מצפון לדרום, והוא נשפך למפרץ מקסיקו במפרץ סן אנטוניו. הנהר התגלה בשנת 1689 על ידי הספרדים. חלקו העליון כולל שני יובלים, הצפוני והדרומי. לאורך הנהר נבנו מספר סכרים, וכתוצאה מכך נוצרו אגמים. הנהר הוא מקום פופולרי לחובבי מים לבנים שמשתמשים בעיקר בקיאקים. על גדת הנהר הקים קרל, נסיך זולמס-בראונפלס מושבה גרמנית ראשונה בטקסס. מדיה וקבצים בנושא גוואדלופה בוויקישיתוף מידע כללי (באנגלית) מידע כללי על הנהר (באנגלית) ערך זה הוא קצרמר בנושא גאוגרפיה של ארצות הברית ובנושא נהרות ונחלים. אתם מוזמנים לתרום לוויקיפדיה ולהרחיב אותו.
מזוניכידיים

מזוניכידיים (שם מדעי: Mesonychidae; פירוש השם: "טפרי אמצע") היא משפחה נכחדת של יונקים מסדרת המזוניכידים, אשר חיו במהלך הפלאוגן שבתחילת עידן הקנוזואיקון, מתחילת הפלאוקן עד תחילת האוליגוקן והם נמצאו ברחבי אירואסיה אך גם באמריקה הצפונית, אליה הגיעו כנראה דרך גשר יבשתי. במראם הם היו דומים במעט לזאבים או יונקים טורפים אך גם להיפופוטמיים או למכפילי פרסה קדומים והם נחשבים לקרובים לסדרה זו ואולי אף מאבותיה. בעבר שויכו לסדרה קונדילרסים וגם לסדרה קראודונטים. מינים אלה בעלי לסתות חזקות ומוארכות שבהם שיניים טוחנות חזקות רבות וניבים מאיימים בקדמת הלסת. חלק מהם היו אוכלי כל ואחרים טורפים או אוכלי נבלות. המינים הגדולים ביותר הגיעו עד משקל 300 ק"ג והיו טורפים מרשימים. הם הכילו 4 פרסות ברגליהם. ככל הנראה הם נכחדו עקב התייבשות ושינויי אקלים גדולים לקראת סוף האוליגוקן. אנקלגון (Ankalagon) דיסאקוס (Dissacus) Guilestes הרפגולסטיס (Harpagolestes) Hessolestes Hukoutherium Jiangxia מסוניקס (Mesonyx) מונגולסטיס (Mongolestes) מונגולניקס (Mongolonyx) פציהאינה (Pachyaena) סינוניקס (Sinonyx) סינופלותריום (Synoplotherium) Yantanglestes מדיה וקבצים בנושא מזוניכידיים בוויקישיתוף מזוניכידיים, באתר האנציקלופדיה של החיים (באנגלית) מזוניכידיים, באתר GBIF (באנגלית)
נתנאל נורת'

נתנאל נורת' (אנגלית: Nathaniel North; בערך 1671 – 1716?) היה שודד ים יליד ברמודה בתור הזהב של הפיראטים, שפעל באוקיינוס ההודי עם ג'ון בוואן ואחר כך כמחליפו בפיקוד על ה"דיאפינט" לאחר פרישתו של בוואן בשנת 1704. לאחר שאיבד את הספינה הוא שלט במושבת פיראטים באמבונאיבו שהורכב מצוותו לשעבר לפני שחזר שוב לים. עם פרישתו בעושר רב בשנת 1709, הוא התיישב בצפון מדגסקר והתחתן עם אישה מקומית, אך נרצח על ידי משפחתה. בשנת 1689 היה נורת' איש צוות (פריוואטר) על סיפונה של ספינה אנגלית שתקפה ספינות צרפתית במלחמת הברית הגדולה. הוא גויס לצי המלכותי, אך נמלט ועשה את דרכו לג'מייקה. שם פגש שוב את המגייסים הבריטיים, אך נמלט מהם בקפיצה מעל סיפון האוניה, ושחייה לחוף. עד שנת 1696 היה נורת' חבר צוות בקבוצת שודדי ים שכירים (פריוואטרים) (שכללה את הקברניט לעתיד ג'ורג' בות') שכבשו את ספינה מסוג בריגנטין עם ה-18 תותחים שנקראה "פליקן", סמוך לניופאונדלנד. השודדים השכירים הונהגו באותה העת, על ידי קברניט חדש - רוברט קולי, שהשיג רישיון לתקוף מאחזים צרפתיים במערב אפריקה. אבל במקום לתקוף את הצרפתים, הם נסעו למדגסקר ושם חיפשו לשדוד ספינות ערביות וסוואהיליות. כשלא הצליחו למצוא ספינות, השודדים ב"פליקאן" פשטו ותקפו ביבשה כפרים באיי קומורו. כשחזר למדגסקר, נבחר נורת' כסגן מפקד הספינה על ידי הצוות לאחר שקולי ומספר שודדים אחרים נפטרו ממחלה. ג'וזף ווילר נבחר על ידי הצוות להיות רב החובל שלה. "הפיליקן" הצטרפה ל"דירק צ'ייברס" ו"רוברט קוליפורד״ ושלוש הספינות יחדיו כבשו את "מוחמד הגדול". לאחר מכן, צ'ייברס וקוליפורד סירבו לחלוק את השלל מ"מוחמד הגדול" וטענו כי הצוות של "הפיליקן" לא השתתף בקרב. בעקבות אירוע זה, "הפיליקן" עזבה את השלישייה ומאוחר יותר השתלטה על שלוש אוניות קטנות, שמרו על אחת מהן, ושינו את שמה ל"דולפין". לאחר מכן, נגרם נזק לשתי הספינות בהוריקן חזק, מה שהכריח את הספינות לחזור למדגסקר. שם הם ביצעו את חלוקת השלל, כשכל אחד מהפיראטים קיבל כ-700 ליש"ט. בשנת 1699 שימש נורת' שוב כסגן רב החובל, בפיקוד קפטן סמואל אינלס, שקיבל פיקוד על ה"דולפין". לאחר שתפסו ספינה דנית גדולה הם הפליגו לאיל סיינט-מארי וחילקו את הביזה כאשר כל אחד מקבל מהם מקבל כ-400 פאונד. אולם לאי סנט-מארי הגיעו ארבע אוניות מלחמה בריטיות שהכריחו את רב החובל לשרוף את ה"דולפין". בעוד שהוצעה חנינה לפיראטים - וחלקם קיבלו אותה - נורת' נמלט למדגסקר בסירה של הספינה. בשנת 1701 פנה נורת' לפשיטה על יישובים במקום שוד ימי. הוא הוביל חבורת שודדים לחוף באיי קומורו. החבורה שלו בזזה כפרים בנגזידג'ה והחזיקה את סולטן הכפר מיוט ושחררה אותו תמורה שוחד, לפני שחזרה לים. רק בשנת 1707 הצטרף נורת' לג'ון האלסי כסגן בספינה "צ'ארלס". במהלך תקופה זו נלכדו שתי אוניות בריטיות, אחת מהן האלסי לקח לעצמו וחזר למדגסקר, והשאיר את נורת' בפיקוד על ה"צ'ארלס". המינוי הזה התגלה כקצר חיים, שכן ה"צ'ארלס" עלתה על שרטון זמן קצר אחר כך. נורת' חזר למדגסקר וחי עם מלך מרטן. בשנת 1709 חזר נורת'ן לאמונבולה, שם סחר עם מאוריציוס ורכש מדי פעם עבדים מאיי קומורו. בתקופה מסוימת לאחר מכן, במהלך סכסוך בין שבטים ילידים, הוא נלכד ונרצח על ידי קבוצת מתנגדים. מדיה וקבצים בנושא נתנאל נורת' בוויקישיתוף Seitz, Don Carlos, Howard F. Gospel and Stephen Wood. Under the Black Flag: Exploits of the Most Notorious Pirates. Mineola, New York: Courier Dover Publications, 2002 Newitt, Malyn (1983). "The Comoro Islands in Indian Ocean Trade before the 19th Century". Cahiers d'Études Africaines. EHESS. 23 (89): 158. JSTOR 4391844.
לוס

לוס (Loos, Luce, Luss) הוא שם משפחה. האם התכוונתם ל... אדולף לוס (Loos) - אדריכל יליד מוראביה, מחלוצי האדריכלות המודרנית הנרי לוס (Luce) - איל עיתונות אמריקאי, "האזרח הפרטי המשפיע ביותר באמריקה של ימיו" סשה לוס (Luss) - דוגמנית צמרת ושחקנית רוסית קורנליוס לוס (Loos) - קצין הנדסה בצבא שוודיה. נודע בציורי מבנים שביצע במסעו ללבנט בשנים 1710–1711 קלייר בות' לוס (Luce) - סופרת, פוליטיקאית, דיפלומטית ואשת ציבור אמריקאית מהמפלגה הרפובליקנית לוס-אן-גואל (אנ') – כפר צרפתי שבסביבתו נערך קרב לוס קרב לוס – החלק הבריטי של קרב ארטואה השלישי, מקרבות החזית המערבית במלחמת העולם הראשונה עדני לוס (שם מדעי: Parotia lawesii) – מין של ציפור גן עדן המצויה בגינאה החדשה
פוץ'

האם התכוונתם ל... פּוּטְשׁ – המונח הגרמני להפיכה שם משפחה אנטונין פוץ' (Puč) - כדורגלן צ'כוסלובקי ז'וזפ פוץ' אי פוץ' (Puig) - שמו המקורי של הכדורגלן הקטלאני-ספרדי קורטה ריקי פוץ' (Puig) - קשר כדורגל המשחק בברצלונה
קוזנצ'יק

קוזנצ'יק (ברוסית: Кузнечик; בתרגום מילולי: חגב) היה גמל דו-דבשתי, שזכה להכרה בעקבות שירותו בצבא האדום בחזית המזרחית במלחמת העולם השנייה. כחודש לאחר קרב סטלינגרד, יחידות צבאיות רבות של הצבא האדום הסובייטי השתמשו בגמלים באזור הדרומי של המלחמה כדי להעביר תחמושת, דלק לטנקים ולמטוסים, מזון, מים ואפילו חיילים פצועים. השימוש בבעלי חיים אלה כאמצעי תובלה נעשה הכרחי עקב הטופוגרפיה של הערבה האירואסייתית שבאזור קלמיקיה, וכן עקב מחסור בכלים מכניים אחרים. ב-21 במרץ 1942 הוקמה יחידה 308 (אנ') תחת ארמיית המשמר הראשונה של הצבא האדום. היחידה הניעה מזון וציוד ממקום למקום באמצעות גמל דו-דבשתי שכונה "קוזנצ'יק" שהובא מקזחסטן. החיילים הוסיפו כי הגמל, בהיותו חיה גדולה, סייע לחיילים לאתר את היחידה ממרחק גדול. הגמל השתתף יחד עם היחידה בקרב סטלינגרד, במבצע בגרטיון, במבצע פרוסיה המזרחית ולבסוף בקרב על ברלין. על פי האגדה, כשהגיעה היחידה לברלין, הביא מובילו של קוזנצ'יק את הגמל עד לבניין הרייכסטאג ההרוס כדי שיירק עליו. עם זאת, יש מקורות הטוענים כי קוזנצ'יק לא הגיע לברלין, אלא נהרג בהתקפה גרמנית בשנת 1945 באזור הים הבלטי. על פי הדיווחים הוענקו לקוזנצ'יק שלושה פסי פציעה על פציעותיו בהפגזות השונות, וכן הוענקה לו "המדליה להגנת סטלינגרד" (אנ'). "History of Kalmykia: Camel Battalion at war" (in Russian) "A Brief History of Operation Bagration" "Westward Into War With the Soviet Novelist and Reporter Vasily Grossman", The New York Times, February 1, 2006 "Kuznechik", The Young Naturalist 1980-2002, p.47 (in Russian) Grossman, Vassily. A Writer At War, edited and translated by Antony Beevor and Luba Vinogradova, English edition, Pimlico (Random House), 2006, ISBN 1845950151 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קוזנצ'יק".
Colours

Colours הוא אלבום האולפן החמישה עשר של אמנית ההקלטות היפנית איומי האמאסאקי. הוא יצא לאור ב-2 ביולי 2014, ביפן על ידי "Avex Trax", וברחבי העולם על ידי "Avex Entertainment Inc" וב-18 ביולי בטאיוואן על ידי "Avex טאיוואן". השירים באלבום נכתבו כולם על ידי האמאסאקי, ואילו ההפקה הובלה על ידי מפיקה זה מכבר, מקס מאטסורה; זה כלל גם מגוון של מפיקים ממדינות מערביות כמו ארמין ואן ביורן, חברים מ- RedOne Productions De Paris ו- Rush, Darkchild ו- Fedde Le Grand, בין היתר. זה הפך לאלבום האולפן הראשון של האמאסאקי שלא הופק במלואו על ידי מקס מאטסורה, ואלבומה הראשון ששילב כמות גדולה של להיטים בשפה האנגלית. מבחינה מוזיקלית, Colors הוא אלבום מוזיקה ל"אלקטרו-דאנס". עם שחרורו, האלבום קיבל ביקורות חיוביות ממבקרי המוזיקה. המבקרים שיבחו את החומר וכיצד האמאסאקי כללה יצרנים נוספים מעבר למאטסורה, לצד שבחים על ההפקה. מבחינה מסחרית, זה לא היה כה מוצלח כמו קודמיה ביפן, והגיע למקום החמישי במדרג האלבומים של אוריקון. במצעדים החודשיים ביפן הוא הגיע למקום ה-12 אך במצעד השנתי הוצב במקום ה-98. זהו אלבום האולפן עם היקף מכירות הנמוך ביותר שלה ביפן, נמכרו כ-64 אלף יחידות. הוא הציג תאוצה דומה במצעדים אחרים בשטחים אחרים באסיה. כל רצועה מהאלבום יצאה לאור כסינגל, עם "Feel the Love" / "Merry-Go-Round" ו- "Terminal" שנכנסו למדרג הסינגלים של Oricon. כדי לקדם את האלבום, החלה האמאסאקי בשני סיורי קונצרט ביפן; הראשון היה סיבוב ההופעות השנתי שלה ב- Countdown Live לשנת 2013, שהמשיך גם לשנת 2014, ו- Showcase Premium Premium שלה לשנת 2014: Feel the Love Love כשהופיעה בטוקיו, אוסקה ונגויה. סיבובי ההופעות היו בדרך כלל הצלחה, והולידו שתי מהדורות בשידור חי. האמאסאקי הייתה אז חלק מסיבוב ההופעות A-Nation לשנת 2014. האמאסאקי קידמה את האלבום בהמשך עם כמה מאמצי עסק וסיוע, כולל שירי נושא שהותאמו מהאלבום והוצאו באמצעים מוזיקליים שונים. מידע על האלבום Colours באתר MusicBrainz מידע על האלבום Colours באתר AllMusic https://www.oricon.co.jp/youtaiju/ https://ranking.oricon.co.jp/
לקסוס HS

לקסוס HS (ביפנית: レクサス・HS, באנגלית: Lexus HS, קרויה גם: Lexus HS 250h) היא מכונית סלון קומפקטית, והיברידית מסוג "Hybrid electric vehicle" (אנ') מתוצרת חטיבת רכבי היוקרה לקסוס, בבעלות יצרנית הרכב היפנית טויוטה אשר יוצרה מיולי 2009 – מרץ 2018 ביפן. דגמי "לקסוס CT" יוצרו ברמות גימור מהודרות. ב-2013 עבר הדגם מתיחת פנים. דגמי "לקסוס HS" שווקו ביפן מיולי 2009, ובארצות הברית מאוגוסט 2009 (כמודל 2010). 4 דלתות - סדאן. 5 נוסעים. מנוע קדמי הכולל מנוע בנזין ומנוע חשמלי המפיקים במשולב 193 כ"ס. סוג הנעה: הנעה קדמית. סוללה: סוללת ניקל מתכת-הידריד. קיבולת מכל דלק - 55 ליטר. נפח תא מטען אחורי: 343 ליטר. תאוצה בין 0–100 קמ"ש היא 8.4 שניות. כדי לספק לקונים מודעות לסביבה, התכנון של "לקסוס HS" כלל שיקולים להפחתת טביעת רגל פחמנית. בבניית חללי הרכב הפנימיים וחלל המטען שולבו חומרים ביופלסטים ממקורות צמחיים אשר כללו כללו סיבי קינף וזרעי קיקיון מצוי. לדברי היצרן, 85 אחוז מהרכב היה ניתן למחזור מלא. "לקסוס HS" "לקסוס HS", שנת 2013 "לקסוס HS" (צולם בארצות הברית) "לקסוס HS", שנת 2010 "לקסוס HS" "לקסוס HS", שנת 2013 - מבט לתא הנהג ולוח מחוונים מנוע היברידי של דגם "לקסוס HS" אתר האינטרנט הרשמי של לקסוס HS מדיה וקבצים בנושא לקסוס HS בוויקישיתוף "לקסוס HS" - מבחן דרכים (consumerreports.org/video/view/cars) לקסוס HS, סרטון באתר יוטיוב "לקסוס HS" web.archive.org/web/20120421155138 "לקסוס HS" היברידי דגמי 2010-2012 consumerreports.org/cars/lexus/hs-hybrid דטרויט 2009: "לקסוס HS" autoblog.com/2009/01/11/detroit-2009-lexus-hs250h-worlds-first-dedicated-luxury-hybri "לקסוס HS" caranddriver.com/lexus/hs "לקסוס HS" jalopnik.com/lexus-hs-250h-a-prius-for-the-country-club "לקסוס HS" cars.com/research/lexus-hs_250h
Made in Japan (אלבום של איומי האמאסאקי)

Made in Japan (מעוצב כ-M(A)DE IN JAPAN) הוא אלבום האולפן השיבעה-עשר של אמנית ההקלטות היפנית איומי האמאסאקי. הוא יצא לאור באמצעות שירות הסטרימינג "AWA Japan" ב-11 במאי 2016, ובסופו של דבר יצא לאור פיזית ודיגיטלית ב-29 ביוני. זהו אלבום האולפן השבעה עשר של האמאסאקי, מאז אלבום הבכורה שלה והוא נכתב במלואו על ידיה. זהו גם אלבום האולפן השיבעה-עשר שהופק על ידי המפיק המוזיקלי מקס מאטסורה מאז הופעת הבכורה שלה. מבחינה מוזיקלית, האלבום מכיל מגוון ז'אנרים וכולל בתוכו מוזיקה של רוק כבד, בלדה ומוזיקה אלקטרונית. עם יציאתו, Made in Japan קיבל ביקורת מעורבת של פטריק סנט מישל ב"ג'פאן טיימס", שסקר את האלבום בהתבסס על יציאתו לסטרימינג. מבחינה מסחרית, מכירות האלבום בשבוע הראשון ביפן נסקו בהשוואה לאלבומים הקודמים של האמאסאקי, אך הגיעו למקום השני במדרג של אלבומי Oricon, מה שהפך אותו לאלבום המכניס ביותר מאז "Love Again" בשנת 2013. כדי לקדם את האלבום, היא החלה בגרסה מורחבת של סיבוב ההופעות "הספירה לאחור של 2015–2016" בטוקיו, באותו הכותרת של האלבום. אף על פי שלא יצאו לאור סינגלים מהאלבום, הרצועות "Flower" ו"Mad World" קיבלו קטעי וידאו למוזיקה והשיר "FLOWER" בוצע ב-29 ביולי 2016 בתוכנית הטלוויזיה היפנית "Music Station". האלבום כולל גם קאבר של השיר "Many Classic Moments" של הלהקה היפנית "Globe", אשר יצא לאור לקידום מכירות דרך אלבום המחווה, "Globe20#". מידע על האלבום Made in Japan באתר MusicBrainz האלבום Made in Japan באתר Discogs
Love Songs (אלבום של איומי האמאסאקי)

Love Songs (שירי אהבה) הוא אלבום האולפן השנים עשר של הזמרת היפנית איומי האמאסאקי. האלבום יצא ב-22 בדצמבר 2010 דרך Avex Trax, והופץ שמונה חודשים אחרי אלבום האולפן האחד-עשר שלה "Rock 'n' Roll Circus". באלבום ישנה שיבה סגנונית לאסתטיקה של אלבומיה לפני "Secret". "Love Songs" מכיל שירי פופ עם מילות שירים בעיקר סביב אהבה, רבים מהם בלדות. האלבום קודם עם שלושה סינגלים. הסינגלים האלה היו ספירה לאחור לסינגל החמישים שלה. הסינגל הראשי "Moon" / "Blossom" יצא לאור ב-14 ביולי 2010. ביצועיו היו מאכזבים: אף על פי שהגיע למקום הראשון, הסינגל מכר קצת יותר מ-95,000 עותקים ולא הצליח לקבל אלבום כלשהו. "Crossroad" הראה ביצועים דומים. אף על פי שזה היה מאושר על ידי איגוד תעשיות ההקלטות ביפן, הוא מכר קצת יותר מ-99,000 עותקים. הסינגל השלישי היה הסינגל החמישים של האמאסאקי, שכותרתו הייתה האות "L", הספרה הרומית למספר חמישים. צד משולש-א 'המורכב מהשירים "Last Angel", "Virgin Road" ו"Sweet Season ", L הגיע למקום הראשון במצעד אוריקון, והפך לסינגל השלושים ושמונה שלה בראש המצעדים ביפן. עם זאת, הוא מכר מתחת ל-95,000 עותקים. יציאת האלבום הייתה במקביל ליציאת סינגל הבכורה של Naoya Urata "Dream On", שהופק על ידי האמאסאקי, והפך לזיכוי ההפקה הראשון שלה עבור אמנית אחרת. קטעי השיר הועמדו באתר הרשמי של האמאסאקי. האלבום זכה להצלחה בינונית ביפן, שם יצא לראשונה בראש האוריקון עם מכירות בשבוע הראשון של למעלה מ-180,000 עותקים. זה העלה את המכירות הנמוכות ביותר של האמאסאקי בשבוע הראשון לאלבום באותה נקודה. לאחר שמכר מעל 270,000 עותקים, האלבום קיבל אלבום פלטינה על ידי האיגוד לתעשיית ההקלטות של יפן. סינגל הרדיו המוביל, "שיר אהבה", הוסמך גם כסינגל זהב על ידי ה-RIAJ, להורדות דיגיטליות לטלפונים סלולריים. מידע על האלבום Love Songs באתר MusicBrainz האלבום Love Songs באתר Discogs